《夏日陪冯许二侍郎与严秘书游昊天观览…同里杨华州中丞》
唐代·武元衡

三伏草木变，九城车马烦。碧霄回骑射，丹洞入桃源。

台殿云浮栋，緌缨鹤在轩。莫将真破妄，聊用静持喧。

石甃古苔冷，水筠凉簟翻。黄公垆下叹，旌旆国东门。

作者简介：武元衡（758―815），唐代诗人、政治家，字伯苍。缑氏（今河南偃师东南）人。武则天曾侄孙。建中四年，登进士第，累辟使府，至监察御史，后改华原县令。德宗知其才，召授比部员外郎。岁内，三迁至右司郎中，寻擢御史中丞。顺宗立，罢为右庶子。宪宗即位，复前官，进户部侍郎。元和二年，拜门下侍郎平章事，寻出为剑南节度使。元和八年，征还秉政，早朝被平卢节度使李师道遣刺客刺死。赠司徒，谥忠愍。《临淮集》十卷，今编诗二卷。